CELEX: 32020R1228
Language: da
Date: 2019-11-29 00:00:00
Title: Kommissionens gennemførelsesforordning (EU) 2020/1228 af 29. november 2019 om gennemførelsesmæssige tekniske standarder for formatet af ansøgninger om registrering som securitiseringsregister eller om udvidelse af en registrering af et transaktionsregister i henhold til Europa-Parlamentets og Rådets forordning (EU) 2017/2402 (EØS-relevant tekst)

3.9.2020   
               
               
                  DA
               
               
                  Den Europæiske Unions Tidende
               
               
                  L 289/330
               
            
         KOMMISSIONENS GENNEMFØRELSESFORORDNING (EU) 2020/1228
         af 29. november 2019
         om gennemførelsesmæssige tekniske standarder for formatet af ansøgninger om registrering som securitiseringsregister eller om udvidelse af en registrering af et transaktionsregister i henhold til Europa-Parlamentets og Rådets forordning (EU) 2017/2402
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/2402 af 12. december 2017 om en generel ramme for securitisering og om oprettelse af en specifik ramme for simpel, transparent og standardiseret securitisering (1), særlig artikel 10, stk. 8, og
         ud fra følgende betragtninger:
         
                     (1)
                  
                  
                     Et ensartet format for ansøgninger til Den Europæiske Værdipapir- og Markedstilsynsmyndighed (ESMA) om registrering som securitiseringsregister eller om udvidelse af en registrering af et transaktionsregister bør sikre, at alle de oplysninger, der kræves i henhold til Kommissionens delegerede forordning (EU) 2020/1230 (2), indgives til og let kan identificeres af ESMA.
                  
               
                     (2)
                  
                  
                     Det er vigtigt, at oplysningerne i disse ansøgninger indgives i et format, der muliggør lagring til fremtidig brug og gengivelse. Derfor bør disse ansøgninger indgives på et varigt medium.
                  
               
                     (3)
                  
                  
                     For at gøre det lettere at identificere de oplysninger, der indgives i disse ansøgninger, bør hvert enkelt dokument tildeles et unikt referencenummer og en titel. Af samme grund bør der stilles krav til ansøgeren om at identificere alle de oplysninger, der indgives, ved at henvise til den bestemmelse i delegeret forordning (EU) 2020/1230, som disse oplysninger vedrører.
                  
               
                     (4)
                  
                  
                     Denne forordning er baseret på det udkast til gennemførelsesmæssige tekniske standarder, som ESMA har forelagt Kommissionen.
                  
               
                     (5)
                  
                  
                     ESMA har i overensstemmelse med artikel 15 i Europa-Parlamentets og Rådets forordning (EU) nr. 1095/2010 (3) gennemført en åben offentlig høring om det udkast til gennemførelsesmæssige tekniske standarder, som ligger til grund for denne forordning, analyseret de potentielle omkostninger og fordele i forbindelse hermed samt anmodet interessentgruppen for værdipapirer og markeder, der er nedsat i henhold til artikel 37 i nævnte forordning, om en udtalelse —
                  
               VEDTAGET DENNE FORORDNING:
         
            Artikel 1
            Formatet af ansøgninger om registrering og udvidelse af registrering
            
               1.   Ved ansøgning om registrering som securitiseringsregister i henhold til artikel 10, stk. 5, litra a), i forordning (EU) 2017/2402 udfyldes de skemaer, der findes i bilag 1 til nærværende forordning.
            
            
               2.   Transaktionsregistre, der ansøger om udvidelse af en registrering i henhold til artikel 10, stk. 5, litra b), i forordning (EU) 2017/2402, skal udfylde de skemaer, der findes i bilag 2 til nærværende forordning.
            
            
               3.   Ansøgningerne i stk. 1 og 2 indgives:
               
                           a)
                        
                        
                           på et varigt medium som defineret i artikel 2, stk. 1, litra m), i Europa-Parlamentets og Rådets direktiv 2009/65/EF (4)
                           
                        
                     
                           b)
                        
                        
                           med et unikt referencenummer, der er tildelt hvert enkelt dokument i ansøgningen.
                        
                     
         
         
            Artikel 2
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. november 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 347 af 28.12.2017, s. 35.
         
            (2)  Kommissionens delegerede forordning (EU) 2020/1230 af 29. november 2019 om supplerende regler til Europa-Parlamentets og Rådets forordning (EU) 2017/2402 for så vidt angår reguleringsmæssige tekniske standarder, som præciserer oplysningerne i ansøgningen om registrering af et securitiseringsregister og oplysningerne i ansøgningen om en forenklet ansøgning om udvidelse af registreringen af et transaktionsregister (se side 345 i denne EUT).
         
            (3)  Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 176/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).
         
            (4)  Europa-Parlamentets og Rådets direktiv 2009/65/EF af 13. juli 2009 om samordning af love og administrative bestemmelser om visse institutter for kollektiv investering i værdipapirer (investeringsinstitutter) (EUT L 302 af 17.11.2009, s. 32).
      
      
         
            BILAG I
            
               Skemaer til ansøgning om registrering som securitiseringsregister
            
            
               Tabel 1
            
            
               Generelle oplysninger
            
            
                        Ansøgningsdato
                     
                  
                        Securitiseringsregistrets selskabsnavn
                     
                  
                        Vedtægtsmæssigt hjemsted og omfanget af forretningsaktiviteter
                     
                  
                        LEI-kode
                     
                  
                        Securitiseringsregistrets registrerede adresse
                     
                  
                        Securitiseringsregistrets eventuelle datterselskabers registrerede adresse
                     
                  
                        Securitiseringsregistrets eventuelle filialers registrerede adresse
                     
                  
                        Securitiseringsregistrets webadresse (URL)
                     
                  
                        De securitiseringstyper, risikooverføringsmetoder og typer underliggende eksponeringer, for hvilke ansøgeren ønsker at blive registreret
                     
                  
                        Hvis ansøgeren er godkendt eller er registreret af en kompetent myndighed i den medlemsstat, hvor denne er etableret, navnet på myndigheden og et eventuelt referencenummer i forbindelse med tilladelsen eller registreringen
                     
                  
                        Navnet på den eller de personer, som er ansvarlige for ansøgningen
                     
                  
                        Kontaktoplysninger på den eller de personer, som er ansvarlige for ansøgningen
                     
                  
                        Navnet på den eller de personer, der er ansvarlige for securitiseringsregistrets compliance (eller andet personale, der er inddraget i compliancevurderinger for securitiseringsregistret)
                     
                  
                        Kontaktoplysninger på den eller de personer, der er ansvarlige for securitiseringsregistrets compliance, eller andet personale, der er inddraget i compliancevurderinger for securitiseringsregistret, i forbindelse med dets levering af kernesecuritiseringstjenester
                     
                  
                        Navnet på et eventuelt moderselskab
                     
                  
                        Moderselskabets LEI-kode
                     
                  
                        Moderselskabets registrerede adresse
                     
                  
                        Navnet på den ansvarlige tilsynsmyndighed for moderselskabet
                     
                  
                        Referencenummeret for den ansvarlige tilsynsmyndighed for moderselskabet
                     
                  
                        Navnet på et eventuelt øverste moderselskab
                     
                  
                        Det øverste moderselskabs LEI-kode
                     
                  
                        Det øverste moderselskabs registrerede adresse
                     
                  
                        Navnet på den ansvarlige tilsynsmyndighed for det øverste moderselskab
                     
                  
                        Referencenummeret for den ansvarlige tilsynsmyndighed for det øverste moderselskab
                     
                  
               
            
               Tabel 2
            
            
               Dokumentreferencer
                (1)
            
            
                        Bestemmelse i Kommissionens delegerede forordning (EU) 2020/1230 med det krav om oplysninger, som dokumentet vedrører.
                     
                     
                        Dokumentets unikke referencenummer
                     
                     
                        Dokumentets titel
                     
                     
                        Det kapitel eller afsnit eller den side i dokumentet, hvor oplysningerne findes, eller grunden til, at oplysningerne ikke stilles til rådighed
                     
                  
               (1)  For alle oplysninger, som der stilles krav om i Kommissionens delegerede forordning 2020/1230, med undtagelse af artikel 2, stk. 2, litra a) til c), e), f), h) og i), og artikel 7, stk. 2, heri.
         
      
      
         
            BILAG II
            
               Formater for en ansøgning fra et transaktionsregister om udvidelse af registreringen
            
            
               Tabel 1
            
            
               Generelle oplysninger
            
            
                        Ansøgningsdato
                     
                  
                        Datoen for ansøgerens registrering som et transaktionsregister
                     
                  
                        Securitiseringsregistrets selskabsnavn
                     
                  
                        LEI-kode
                     
                  
                        Securitiseringsregistrets registrerede adresse
                     
                  
                        Securitiseringsregistrets eventuelle datterselskabers registrerede adresse
                     
                  
                        Securitiseringsregistrets eventuelle filialers registrerede adresse
                     
                  
                        Securitiseringsregistrets webadresse (URL)
                     
                  
                        LEI-kode
                     
                  
                        De securitiseringstyper, risikooverføringsmetoder og typer underliggende eksponeringer, for hvilke ansøgeren ønsker at blive registreret
                     
                  
                        Hvis ansøgeren er godkendt eller er registreret af en kompetent myndighed i den medlemsstat, hvor denne er etableret, navnet på myndigheden og et eventuelt referencenummer i forbindelse med tilladelsen eller registreringen
                     
                  
                        Navnet på den eller de personer, som er ansvarlige for ansøgningen
                     
                  
                        Kontaktoplysninger på den eller de personer, som er ansvarlige for ansøgningen
                     
                  
                        Navnet på den eller de personer, der er ansvarlige for securitiseringsregistrets compliance, eller andet personale, der er inddraget i compliancevurderinger for securitiseringsregistret, i forbindelse med dets levering af kernesecuritiseringstjenester
                     
                  
                        Kontaktoplysninger på den eller de personer, der er ansvarlige for securitiseringsregistrets compliance (eller andet personale, der er inddraget i compliancevurderinger for securitiseringsregistret)
                     
                  
               
            
               Tabel 2
            
            
               Dokumentreferencer
                (1)
            
            
                        Bestemmelse i Kommissionens delegerede forordning (EU) 2020/1230 med det krav om oplysninger, som dokumentet vedrører.
                     
                     
                        Dokumentets unikke referencenummer
                     
                     
                        Dokumentets titel
                     
                     
                        Det kapitel eller afsnit eller den side i dokumentet, hvor oplysningerne findes, eller grunden til, at oplysningerne ikke stilles til rådighed
                     
                  
               (1)  For alle oplysninger, som der stilles krav om i Kommissionens delegerede forordning 2020/1230, med undtagelse af artikel 2, stk. 2, litra a) til c), e), f), h) og i), og artikel 7, stk. 2, heri.